Gene Hackman

Gairm 
Bhain Hackman clú agus cáil amach sna 1970idí i scannáin ar nós The French Connection agus The Poseidon Adventure. Bhain sé gradam Oscar as a ról in The French Connection agus as ról tacaíochta in Unforgiven in 1992.

Bhí cáil air freisin as poimp agus poiblíocht Hollywood a sheachaint.  D'éirigh sé as an aisteoireacht in 2004.

 Pearsanta 
Bhí triúr clainne ag Hackman lena chéad bhean chéile Faye Maltese. Phós sé an pianódóir Betsy Arakawa i 1991, 30 bliain d'aois ag an am.

Ar an 26 Feabhra 2025, fuarthas Hackman marbh ina theach cónaithe in New Mexico sna Stáit Aontaithe lena bhean chéile Betsy Arakawa. Fuarthas marbh madra na lánúine chomh maith.   95 bliain d'aois a bhí Gene Hackman agus 64 bliain a bhí a bhean.

Fuair an t-aisteoir  agus a bhean chéile  bás nádúrtha. I ndiaidh fiosrúcháin is léir go bhfuair Arakawa bás mar gheall ar shiondróm scamhógach hantaivíris, galar neamhchoitianta a scaipeann creimirí. Mhair Hackman beagnach seachtain eile ina diaidh. Bhí Hackman an-tinn le tamall, agus bhí galar croí, galar Alzheimer agus galar duáin air. Ní raibh a fhios ag an an aisteoir go raibh a bhean marbh, is cosúil, agus ní raibh cuairteoir ar bith acu le linn mhí Feabhra.

 Féach freisin 

 Superman

 Tagairtí 

Catagóir:Aisteoirí Meiriceánacha
Catagóir:Daoine a rugadh i 1930
Catagóir:Básanna in 2025
Catagóir:Buaiteoirí gradam Aisteoir is Fearr sna gradaim Academy
Catagóir:Buaiteoirí gradam Aisteoir is Fearr i nDráma sna gradaim Golden Globe
Catagóir:Buaiteoirí gradam Aisteoir is Fearr i gCoiméide nó Ceoldráma sna gradaim Golden Globe